Union Home Minister Shri Rajnath Singh today reviewed the issues related to coastal security with the officers of the Ministry of Home Affairs, Inter-State Council Secretariat (ISCS) and Registrar General of India.
نئی دہلی 6؍ جون 2016 ،مرکزی وزیر داخلہ جناب راج ناتھ سنگھ نے آج وزارت داخلہ، بین ریاستی کونسل سیکریٹریٹ (آئی ایس سی ایس) کے افسروں اور ہندوستان کے رجسٹرار جنرل کے ساتھ ساحلی سلامتی سے متعلق امور کا جائزہ لیا۔ سرحدی بندوبست کے سکریٹری جناب سشیل کمار نے ساحلی سلامتی کی صورتحال اور اس سلسلسے میں کئے گئے اقدامات کی جانکاری دی۔ سرحدی بندوبست کے محکمے نے سرحدی سلامتی سے متعلق امور کی تفصیلی معلومات فراہم کیں جن میں ساحل پر پولیس بندوبست، علاقائی آبی حدود ، ملحقہ علاقوں اور خصوصی اقتصادی زون کی نگرانی، ای ای زیڈ میں ہونے والے جرائم کی جانچ پڑتال کے لئے ساحلی پولیس تھانوں کو بااختیار بنانا، ساحلی پولیس کی تربیت، گجرات میں میرین پولیس ٹریننگ انسٹی ٹویٹ کا قیام۔ 26 سنگل پوائنٹ لنگروں کی سلامتی۔ ساحلی ریاستوں، مرکز کے زیر انتظام علاقوں میں 12 اہم اور 203 غیر اہم بندرگاہوں کی سلامتی جیسے امور شامل ہیں۔ میٹنگ کے دوران ماہی گیروں کی حفاظت اور سلامتی، ساحلی سلامتی اسکیم (11۔2005) کے پہلے مرحلے اور ساحلی سلامتی اسکیم (16۔2011) کے دوسرے مرحلے کے تحت 1580 کروڑ روپے کے بجٹ سے ماہی گیروں کو کارڈ جاری کرنے اور ماہی گیری سے متعلق جہازوں کی کلر کوڈنگ کا بھی جائزہ لیا گیا۔ وزیر داخلہ کو ساحلی سلامتی اسکیم (سی ایس ایس) کے دوسرے مرحلے کے تحت منظور کئے گئے 131 ساحلی پولیس تھانوں کی صورتحال سے بھی واقف کرایا گیا۔ ان میں سے 108 ساحلی سلامتی پولیس تھانے اپنا کام شروع کرچکے ہیں۔ ساحلی پولیس تھانوں، مقامی پولیس تھانوں ، ماہی گیری سے متعلق لینڈنگ پوائنٹس، بندرگاہوں، ریاستوں، مرکز کے زیر انتظام علاقوں کے ساحلی علاقوں سے متعلق نقشے پر کسٹمز اور امیگریشن چیک پوسٹوں کی کوسٹل میپنگ (ساحلی نقشہ سازی) سے متعلق امور پر بھی تفصیلی تبادلہ خیال کیا گیا۔ جہازوں، کشتیوں کی ٹریکنگ (نگرانی) اور نشان زدہ 20 جزائر کی جامع ترقی سے متعلق امور پر تبادلہ خیال کیا ہے۔ ان جزائر کا انتخاب ساحل سمندر سے دور کل 1382 جزائر میں سے کیا گیا ہے۔ جائزہ میٹنگ کے دوران آئی ایس سی ایس کی سکریٹری مس نینی جیا سیلم نے واضح کیا کہ زونل کاؤنسلوں کی میٹنگ کے دوران کچھ ساحلی ریاستوں نے ماہی گیروں کو جاری کئے جانے والے کارڈوں اور ساحلی پولیس کے ذریعہ ان کارڈوں کو پڑھنے کے لئے استعمال کئے جانے والے کارڈ ریڈروں کا معاملہ اٹھایا تھا۔ آر جی آئی کے نمائندے نے یہ وضاحت پیش کی کہ آپریشنل امور کا حل نکالا جارہا ہے اور بہت جلد دشواریوں کے ازالے اور کارڈوں کے استعمال نیز کارڈ ریڈروں سے متعلق امور کے حل کے لئے نظام الاوقات کو حتمی شکل دے دی جائے گی۔ وزیر داخلہ نے ہدایت دی کہ بایو میٹرک کارڈوں اور کارڈ ریڈروں سے متعلق امور کا حل ہندوستانی ساحلی حفاظتی دستے (آئی ای جی)، ان کارڈوں/کارڈ ریڈروں کو بنانے والی سرکاری زمرے کی کمپنیوں (پی ایس یو)، مرکزی حکومت کی متعلقہ وزارتوں/ محکموں اور 13 ساحلی ریاستوں / مرکز کے زیر انتظام علاقوں کے صلاح و مشورے سے جلد نکالا جائے۔ وزیر داخلہ نے یہ ہدایت بھی دی کہ سبھی ماہی گیروں کو باقی ماندہ کارڈ جاری کئے جانے کے لئے ایک وقت مقرر کیا جائے۔ وزیر داخلہ نے کہا کہ گوا میں وزارت داخلہ کی مشاورتی کمیٹی کی میٹنگ کے دوران ساحلی سلامتی سے متعلق جن امور پر تبادلہ خیال ہوا تھا اور پارلیمنٹ کی قائمہ کمیٹی نے اس ضمن میں جن امور کی نشاندہی کی تھی، ان کا جلد از جلد ازالہ کیا جائے اور اس سے متعلق کارروائی رپورٹ بھی فوری طور پر پیش کی جائے۔ انہوں نے مزید کہا کہ ان امور پر متعلقہ ریاستوں کے ساتھ ممبئی میں 16 جون 2016 کو ہونے والی میٹنگ کے دوران تبادلہ خیال کیا جائے گا۔ لہذا تمام ضروری اقدامات کی تکمیل اس ہفتے کرلی جائے۔ امور داخلہ کے وزیر مملکت جناب کرن رجیجو، داخلہ سکریٹری جناب راجیو مہرشی، سرحدی بندوبست کے سکریٹری جناب سشیل کمار، آئی ایس سی ایس کی سکریٹری مس نینی جیا سیلم اور وزارت داخلہ کے اعلی افسران نے میٹنگ میں شرکت کی۔ (Release ID :145998)